CELEX: 32017R1439
Language: da
Date: 2017-08-08 00:00:00
Title: Kommissionens gennemførelsesforordning (EU) 2017/1439 af 8. august 2017 om ændring af gennemførelsesforordning (EU) 2017/1019 om indførelse af en endelig antidumpingtold og endelig opkrævning af den midlertidige told på importen af visse armeringsstænger af stål med oprindelse i Republikken Hviderusland

9.8.2017   
            
            
               DA
            
            
               Den Europæiske Unions Tidende
            
            
               L 206/1
            
         KOMMISSIONENS GENNEMFØRELSESFORORDNING (EU) 2017/1439
   af 8. august 2017
   om ændring af gennemførelsesforordning (EU) 2017/1019 om indførelse af en endelig antidumpingtold og endelig opkrævning af den midlertidige told på importen af visse armeringsstænger af stål med oprindelse i Republikken Hviderusland
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (1) (»grundforordningen«), særlig artikel 9, stk. 4, og
   ud fra følgende betragtninger:
   
               (1)
            
            
               Europa-Kommissionen (»Kommissionen«) indførte den 20. december 2016 en midlertidig antidumpingtold på importen af visse armeringsstænger af stål med oprindelse i Republikken Hviderusland (»Hviderusland«) ved gennemførelsesforordning (EU) 2016/2303 (2) (»forordningen om midlertidig told«).
            
         
               (2)
            
            
               Den vare, der er pålagt midlertidig antidumpingtold, blev defineret som »visse armeringsstænger af jern og ulegeret stål, kun smedede, varmvalsede, varmtrukne eller varmstrengpressede, herunder varer, der er snoet efter valsningen, også dem med indsnit, riller, ribber og lign., der er fremkommet under valsningen, med oprindelse i Hviderusland og i øjeblikket henhørende under KN-kode ex 7214 10 00, ex 7214 20 00, ex 7214 30 00, ex 7214 91 10, ex 7214 91 90, ex 7214 99 10, ex 7214 99 71, ex 7214 99 79 og ex 7214 99 95. Armeringsstænger af jern eller stål med høj udmattelsesstyrke er udelukket«.
            
         
               (3)
            
            
               Den midlertidige antidumpingtold blev fastsat til 12,5 % af nettoprisen, frit Unionens grænse, ufortoldet.
            
         
               (4)
            
            
               Efterfølgende indførte Kommissionen den 17. juni 2017 en endelig antidumpingtold på importen af visse armeringsstænger af stål med oprindelse i Hviderusland ved gennemførelsesforordning (EU) 2017/1019 (3) (»forordningen om endelig told«).
            
         
               (5)
            
            
               Den vare, der er pålagt endelig antidumpingtold, blev defineret som »visse armeringsstænger af jern og ulegeret stål, kun smedede, varmvalsede, varmtrukne eller varmstrengpressede, snoet efter valsningen eller ej, med indsnit, riller, ribber og lign., der er fremkommet under valsningen, med oprindelse i Hviderusland og i øjeblikket henhørende under KN-kode ex 7214 10 00, ex 7214 20 00, ex 7214 30 00, ex 7214 91 10, ex 7214 91 90, ex 7214 99 10 og ex 7214 99 95. Armeringsstænger af jern eller stål med høj udmattelsesstyrke og andre lange varer, som f.eks. runde stænger, er udelukket«.
            
         
               (6)
            
            
               Den endelige antidumpingtold blev fastsat til 10,6 % af nettoprisen, frit Unionens grænse, ufortoldet.
            
         
               (7)
            
            
               Artikel 2 i forordningen om endelig told fastsatte endelig opkrævning af de beløb, for hvilke der i henhold til forordningen om midlertidig told er stillet sikkerhed i form af den midlertidige antidumpingtold. Forordningen fastsatte imidlertid ikke udtrykkeligt frigivelse af de beløb, for hvilke der er stillet sikkerhed ud over den endelige told og varedækning i antidumpingforanstaltningerne, hvilket ville have været hensigtsmæssigt i lyset af grundforordningens artikel 10, stk. 3.
            
         
               (8)
            
            
               Artikel 2 i gennemførelsesforordning (EU) 2017/1019 bør derfor berigtiges i overensstemmelse hermed.
            
         
               (9)
            
            
               Den berigtigede bestemmelse bør finde anvendelse fra den dato, hvor gennemførelsesforordning (EU) 2017/1019 trådte i kraft.
            
         
               (10)
            
            
               Den ændring, der er omhandlet i nærværende forordning, er i overensstemmelse med udtalelse fra det udvalg, der er nedsat ved artikel 15, stk. 1, i forordning (EU) 2016/1036 —
            
         VEDTAGET DENNE FORORDNING:
   Artikel 1
   Artikel 2 i gennemførelsesforordning (EU) 2017/1019 affattes således:
   
      »De beløb, for hvilke der er stillet sikkerhed i form af den midlertidige antidumpingtold, som blev indført ved gennemførelsesforordning (EU) 2016/2303, opkræves endeligt. De beløb, for hvilke der er stillet sikkerhed ud over den endelige told og varedækning, frigives.«
   
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   Artikel 1 anvendes dog fra den 18. juni 2017.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 8. august 2017.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 176 af 30.6.2016, s. 21.
   
      (2)  Kommissionens gennemførelsesforordning (EU) 2016/2303 af 19. december 2016 om indførelse af en midlertidig antidumpingtold på importen af visse armeringsstænger af stål med oprindelse i Republikken Hviderusland (EUT L 345 af 20.12.2016, s. 4).
   
      (3)  Kommissionens gennemførelsesforordning (EU) 2017/1019 af 16. juni 2017 om indførelse af en endelig antidumpingtold og endelig opkrævning af den midlertidige told på importen af visse armeringsstænger af stål med oprindelse i Republikken Hviderusland (EUT L 155 af 17.6.2017, s. 6).